 Levitikọs 27  Jehova wee gaa nihu ịgwa Mozis, sị:Gwa ụmụ Izrel okwu, sị ha, Ọ bụrụ na mmadụ ekwe nkwa pụrụ iche inye Jehova mkpụrụ obi dị ka ọnụ ahịa e kpebiri si dị,ọnụ ahịa a ga-ekpebi maka nwoke gbara malite nafọ iri abụọ ruo afọ iri isii ga-abụ shekel ọlaọcha iri ise ma e jiri shekel ebe nsọ tụọ ya.Ma ọ bụrụ na ọ bụ nwaanyị, ọnụ ọhịa a ga-ekpebi ga-abụ shekel iri atọ.Ọ bụrụ na ọ gbara malite nafọ ise ruo afọ iri abụọ, ọnụ ahịa a ga-ekpebi maka nwoke ga-abụ shekel iri abụọ, shekel iri maka nwaanyị.Ọ bụrụ na ọ gbara malite notu ọnwa ruo afọ ise, ọnụ ahịa a ga-ekpebi maka nwoke ga-abụ shekel ọlaọcha ise, ọnụ ahịa a ga-ekpebi maka nwaanyị ga-abụ shekel ọlaọcha atọ.Ọ bụrụ na ọ gbara malite nafọ iri isii gbagowe, ọ bụrụ na ọ bụ nwoke, ọnụ ahịa a ga-ekpebi ga-abụ shekel iri na ise, shekel iri maka nwaanyị.Ma ọ bụrụ na ọ daa ogbenye nke na ọ gaghị akwụli ọnụ ahịa e kpebiri, ọ ga-eme ka onye ahụ guzo nihu onye nchụàjà, onye nchụàjà ga-ekwu ihe ọ ga-akwụ. Onye nchụàjà ga-ekwu ihe ọ ga-akwụ dabere nihe onye ahụ kwere nkwa ga-akwụli.Ọ bụrụ na ọ bụ anụmanụ, ụdị nke mmadụ na-enye Jehova nonyinye, nke ọ bụla o nyere Jehova ga-aghọ ihe dị nsọ.Ọ gaghị eji ọzọ dochie ya, ọ gaghịkwa eji nke dị njọ gbanwere ya ma ọ bụ jiri nke dị mma gbanwere ya. Ma ọ bụrụ na o jiri anụ ọzọ gbanwere anụ ahụ, anụ ahụ a gbanwere agbanwe ga-aghọ ihe dị nsọ, anụ ahụ e jikwa gbanwere ya ga-aghọ ihe dị nsọ.Ọ bụrụ na ọ bụ anụ na-adịghị ọcha, ụdị nke mmadụ na-agaghị enye Jehova nonyinye, ọ ga-eme ka anụ ahụ guzoro nihu onye nchụàjà.Onye nchụàjà ga-ekwu ọnụ ahịa ya, ma ọ dị mma ma ọ dị njọ. Ihe ọ bụla onye nchụàjà kwuru na ọ bụ ọnụ ahịa ya, ihe ahụ ka ọ ga-abụ.Ma ọ bụrụ na o nwee ka o si chọọ ịgbara ya, mgbe ahụ ọ ga-atụkwasị otu ụzọ nụzọ ise nke ọnụ ahịa e kpebiri nelu ọnụ ahịa ahụ e kpebiri.Ọ bụrụ na mmadụ edoo ụlọ ya nsọ ka ọ bụrụ ihe dị nsọ nye Jehova, onye nchụàjà ga-ekwu ọnụ ahịa ya, ma ọ dị mma ma ọ dị njọ. Ihe onye nchụàjà kwuru na ọ bụ ọnụ ahịa ya, ihe ahụ ka ọnụ ahịa ya ga-abụ.Ma ọ bụrụ na onye ahụ doro ụlọ ya nsọ achọọ ịgbara ya, ọ ga-atụkwasị otu ụzọ nụzọ ise nke ego ole e kpebiri nelu ego ole ahụ e kpebiri; ọ ga-aghọkwa nke ya.Ọ bụrụ na ihe mmadụ doro nsọ nye Jehova bụ ụfọdụ nime ala ubi bụ ihe nketa ya, a ga-ekwu ọnụ ahịa ya dabere ná mkpụrụ ole a pụrụ ịkụ na ya: ọ bụrụ na ọ bụ otu ihe ọtụtụ homa, ọ ga-abụ mkpụrụ shekel ọlaọcha iri ise.Ọ bụrụ na o doro ubi ya nsọ malite nafọ Jubili, ọnụ ahịa ya ga-abụ dị ka ihe e kpebiri si dị.Ọ bụrụ na ọ bụ mgbe afọ Jubili gasịrị ka o doro ubi ya nsọ, onye nchụàjà ga-agbakọrọ ya ọnụ ahịa ya dabere nafọ ole fọdụrụ tupu afọ Jubili ọzọ eruo, a ga-esepụkwa ihe nọnụ ahịa e kpebiri.Ma ọ bụrụ na e nwee ka onye ahụ doro ubi ya nsọ si chọọ ịgbara ya, ọ ga-atụkwasị nelu ya otu ụzọ nụzọ ise nke ego ole e kpebiri nelu ego ole ahụ e kpebiri, ọ ga-aghọrịrị nke ya.Ọ bụrụ na ọ gbaraghị ya, e wee resị onye ọzọ ubi ahụ, a gaghị agbara ya agbara ọzọ.Mgbe ubi ahụ ga-apụ naka ya nafọ Jubili, ọ ga-aghọ ihe dị nsọ nye Jehova, dị ka ubi a raara nye. Ọ ga-aghọ nke onye nchụàjà.Ọ bụrụ na o doro ubi ọ zụrụ azụ nke na-esoghị nala ubi bụ ihe nketa ya nsọ nye Jehova,onye nchụàjà ga-agbakọrọ ya ihe ga-abụ ọnụ ahịa ya ruo nafọ Jubili, ọ ga-akwụ ọnụ ahịa ahụ e kpebiri nụbọchị ahụ. Ọ bụ ihe dị nsọ nye Jehova.Nafọ Jubili, ubi ahụ ga-alaghachi naka onye ọ zụrụ ya, bụ onye ala ahụ bụ ihe nketa ya.Ọnụ ahịa ọ bụla a ga-ekwu ga-adabere na shekel ebe nsọ. Otu shekel ga-abụ gira iri abụọ.Ọ bụ naanị anụmanụ e buru ụzọ mụọ, nke a mụrụ dị ka nwa mbụ nye Jehova, ka mmadụ na-agaghị edo nsọ. Ma ọ bụ ehi ma ọ bụ atụrụ, ọ bụ nke Jehova.Ọ bụrụ na o so nanụ na-adịghị ọcha, o wee bụrụ na ọ ga-agbara ya dị ka ọnụ ahịa e kpebiri si dị, ọ ga-atụkwasị otu ụzọ nụzọ ise nke ọnụ ahịa ahụ nelu ya. Ma ọ bụrụ na a gbaraghị ya, a ga-ere ya dị ka ọnụ ahịa e kpebiri si dị.Ma, ọ dịghị ụdị ihe ọ bụla a raara nye bụ ihe mmadụ raara nye Jehova maka mbibi nime ihe niile bụ nke ya, ma ọ bụ mmadụ ma ọ bụ anụmanụ ma ọ bụ ala ubi nke bụ ihe nketa ya, a ga-ere ere, ọ dịghịkwa ụdị ihe ọ bụla a raara nye a ga-agbara agbara. Ọ bụ ihe kasị nsọ nye Jehova.Ọ dịghị onye a raara nye, bụ onye a ga-ebibi ebibi netiti ụmụ mmadụ, nke a ga-agbapụta agbapụta. A ghaghị igbu ya.Otu ụzọ nụzọ iri ọ bụla nke ihe ala mepụtara, bụ mkpụrụ nke ala na mkpụrụ osisi, bụ nke Jehova. Ọ bụ ihe dị nsọ nye Jehova.Ọ bụrụ na mmadụ achọọ ịgbara nke ọ bụla nime otu ụzọ nụzọ iri ya, ọ ga-atụkwasị otu ụzọ nụzọ ise nke ọnụ ahịa ya nelu ya.Ma notu ụzọ nime ụzọ iri ọ bụla nke ìgwè ehi na ìgwè ewu na atụrụ, anụ ọ bụla na-agafe nokpuru mkpara onye ọzụzụ atụrụ, nke iri ga-abụ ihe dị nsọ nye Jehova.Ọ gaghị enyocha ma ọ dị mma ma ọ dị njọ, ọ gaghịkwa eji ọzọ gbanwere ya. Ma ọ bụrụ na ọ gbanwere ya, anụ ahụ na nke e ji gbanwere ya ga-aghọ ihe dị nsọ. A gaghị agbara ya agbara.Iwu ndị a ka Jehova nyere Mozis nUgwu Saịnaị ka o nye ụmụ Izrel. 